Poučenie o nahrávaní hovorov linky call centra Slovenskej konsolidačnej, a.s.

Čo v tomto poučení nájdete?
Toto poučenie zhŕňa základné zásady spracovania osobných údajov zo strany Slovenskej konsolidačnej, a.s., pokiaľ ide o nahrávanie telefónnych hovorov na linke call centra s dlžníkmi, prípadne tretími osobami, ktoré na túto linku telefonujú. S ohľadom na to, že pri nahrávaní telefonických hovorov môže dochádzať k spracovaniu osobných údajov, a to tak dlžníkov, ako aj tretích osôb, poskytuje týmto Slovenská konsolidačná, a.s. dotknutým osobám v súlade s ustanoveniami príslušných právnych predpisov nasledujúce informácie týkajúce sa uvedeného spôsobu spracovania osobných údajov. 

Kto je prevádzkovateľom vašich osobných údajov?
Prevádzkovateľom osobných údajov je spoločnosť Slovenská konsolidačná, a.s., so sídlom Cintorínska 21, 814 99 Bratislava 1, IČO: 35 776 005, zapísaná v Obchodnom registri Mestského súdu Bratislava III, oddiel: Sa, vložka č. 2257/B.

Čie osobné údaje spracovávame?
Spracovávame osobné údaje dlžníkov, ručiteľov dlžníka, záložným dlžníkom a ďalších osôb, ktoré nám na našu linku call centra zavolajú. Pokiaľ nám volajúci oznámi osobné údaje tretej osoby, napr. manžela/manželky, spracovávame tiež osobné údaje týchto osôb. 

Aké osobné údaje spracovávame?
S ohľadom na to, že je nahrávaný telefonický hovor, nie je dopredu možné identifikovať, ktorých osobných údajov sa tento spôsob spracovania bude týkať, preto pôjde o také osobné údaje, ktoré nám oznámite počas telefonického hovoru. Pravdepodobne pôjde o nasledujúce kategórie osobných údajov, a to vaše základné identifikačné údaje, popisné a kontaktné údaje, Vaše identifikačné číslo, pod ktorým Vás evidujeme . 
Medzi vaše základné identifikačné údaje radíme najmä vaše meno, priezvisko, rodné priezvisko, bydlisko, adresa trvalého pobytu, dátum narodenia, rodné číslo, ak bolo pridelené. 
Kontaktnými údaji sú iná korešpondenčná adresa, telefónne čísla, elektronická adresa.
Za vaše popisné údaje považujeme telefonickú komunikáciu, ktorú s vami vedieme, informácie o uskutočnených platbách a všeobecne údaje, ktoré sú spojené s vašou osobou. 
Ďalej budeme spracovávať údaje týkajúce sa konkrétneho hovoru, t. j. dátum a čas (vrátane dĺžky) uskutočnenia hovoru. A pokiaľ nám ich oznámite, budeme spracovávať tiež osobné údaje o tretích osobách, ako sú členovia vašej rodiny (napr. manžel, manželka). 


Na aké účely osobné údaje spracovávame?
Pre lepšie pochopenie na aké účely Vaše osobné údaje používame, sme ich spracúvanie rozdelili na dve časti:
Spracúvanie osobných údajov bez potreby Vášho súhlasu
Spracúvanie na základe plnenia právnej povinnosti
Spracúvame Vaše osobné údaje aj na základe požiadaviek, ktoré nám ukladajú právne predpisy.
Ide najmä o zákon č. 374/2014 Z.z., ktorý nám, ako poverenej osobe, ukladá povinnosť vymáhať nezaplatené splatné pohľadávky štátu a uplatňovať právne nároky s nimi súvisiace. Medzi ostatné všeobecne záväzné právne predpisy, ktoré nám ukladajú povinnosti ohľadne spracúvania Vašich osobných údajov, patria napríklad: zákon č. 431/2002 Z.z. o účtovníctve v znení neskorších predpisov, zákon č. 9/2010 Z.z. o sťažnostiach v znení neskorších predpisov, zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, zákon č. 395/2002 Z.z. o archívoch a registratúrach a o doplnení niektorých zákonov v znení neskorších predpisov, zákon č. 307/2014 Z.z o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov, zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a v neposlednom rade zákona č. 18/2018 Z. z. o ochrane osobných údajov a o zmene a doplnení niektorých zákonom.
 Spracúvanie na základe plnenia našej úlohy realizovanej vo verejnom záujme
Účelom, pre ktorý Vaše osobné údaje spracúvame, je vymáhanie nezaplatených splatných pohľadávok a uplatňovanie právnych nárokov s nimi súvisiacich, ktoré voči Vám ako dlžníkovi/ručiteľovi/ záložnému dlžníkovi máme ako veriteľ, a/alebo ktoré uplatňujeme ako poverená osoba podľa zákona č. 374/2014 Z.z.
Vaše osobné údaje spracúvame:
1. na základe zákona č. 374/2014, v nadväznosti na ust. čl. 6 ods. 1 písm. c) Nariadenia GDPR, a súčasne aj
1. v nadväznosti na ust. čl. 6 ods. 1 písm. e) Nariadenia GDPR, t.j. z dôvodu, že spracúvanie Vašich osobných údajov je nevyhnutné na plnenie našej úlohy realizovanej vo verejnom záujme, ktorou je vymáhanie pohľadávok, ktoré sú verejnými prostriedkami, a ktorú plníme tým, že voči Vám vymáhame nezaplatené splatné pohľadávky, ktoré sú verejnými prostriedkami, a uplatňujeme právne nároky s nimi súvisiace.
V prípade, ak naša spoločnosť nadobudla pohľadávky voči Vám alebo vymáha pohľadávky voči Vám podľa zákona č. 374/2014 Z.z. na základe zmlúv o vymáhaní pohľadávok štátu, ktoré uzavrela so správcami pohľadávok štátu, alebo na základe zmlúv o postúpení pohľadávok štátu, ktoré uzavrela so správcami pohľadávok štátu, zákonnými dôvodmi spracúvania Vašich osobných údajov sú oba dôvody uvedené v písm. a) a b) súčasne.
V prípade, ak naša spoločnosť nadobudla pohľadávky voči Vám na základe zmlúv o postúpení pohľadávok, ktoré uzavrela so subjektami verejnej správy inak než podľa zákona č. 374/2014 Z.z., zákonným dôvodom spracúvania Vašich osobných údajov je dôvod uvedený v písm. b).
V tomto prípade je spracúvanie Vašich osobných údajov nevyhnutné na plnenie našej úlohy realizovanej vo verejnom záujme, ktorou je vymáhanie pohľadávok, ktoré sú verejnými prostriedkami.
Pre vyššie uvedené účely nie je poskytnutie Vašich osobných údajov dobrovoľné, ale ide o zákonné spracúvanie Vašich osobných údajov bez poskytnutia Vášho dobrovoľného súhlasu s ich spracúvaním.
 Spracúvanie osobných údajov s Vašim súhlasom
Spracúvanie na marketingové účely
Nespracúvame Vaše osobné údaje pre účely marketingu. Z tohto dôvodu od Vás nežiadame súhlas na spracúvanie osobných údajov na tento účel.

Aký je právny základ spracovania?
Podobne ako pri účele môže byť každý údaj spracovávaný na základe viacerých právnych dôvodov spracovania. Pokiaľ všetky právne dôvody odpadnú, potom prestaneme vaše údaje spracovávať. 
V niektorých prípadoch nám povinnosť uchovávať dokumenty a komunikáciu ukladá právny predpis. Príkladom takého predpisu je najmä zákon č. 374/2014 Z.z., ktorý nám, ako poverenej osobe, ukladá povinnosť vymáhať nezaplatené splatné pohľadávky štátu a uplatňovať právne nároky s nimi súvisiace. V takýchto prípadoch je naším titulom pre spracovanie osobných údajov splnenie právnej povinnosti uloženej príslušným zákonom.  
Ďalším právnym titulom pre spracovanie osobných údajov môže byť plnenie dohody, ktorú sme s dlžníkom uzavreli, rokovania o splátkach dlhu s dlžníkom, prípadne preukázanie, že v rámci hovoru došlo k dohode na splátkovom kalendári. 
Napokon, titulom pre spracovanie osobných údajov môže byť tiež skvalitňovanie našich služieb, evidenciu reklamácií, kontrolu podnetov od dlžníkov, čo sa týka najmä dohôd o uzatvorených splátkových kalendároch, záujmu na ochrane našich práv a práv tretích osôb. 

Ako dlho budeme osobné údaje spracovávať?
Slovenská konsolidačná, a.s. uchováva nahrávky v čase stanovenom právnymi predpismi, z dôvodov oprávneného záujmu (pokiaľ ide o relevantný prípad) a ďalej v čase, keď sú, dotknutá osoba alebo Slovenská konsolidačná, a.s. oprávnené podľa príslušných právnych predpisov uplatniť voči sebe práva a nároky, ktoré vznikli z takej komunikácie, t. j. s prihliadnutím na premlčacie lehoty.
Nahrávky budú spravidla uchovávané počas 2 mesiacov. Toto obdobie však môže byť v jednotlivom prípade prekročené, napr. ak sa začne súdny spor s príslušnou osobou alebo bude prebiehať kontrola zo strany orgánu verejnej správy.



Ako bude spracovanie prebiehať?
Slovenská konsolidačná, a.s. bude osobné údaje spracovávať vo svojich počítačových systémoch, prípadne počítačových systémoch spracovateľov poskytujúcich nahrávanie hovorov. Nahrávanie hovoru nie ste povinní akceptovať, ak nebudete s nahrávaním hovoru súhlasiť, ukončite hovor a kontaktujte nás prostredníctvom iného komunikačného kanála, napr. prostredníctvom e-mailu. 

Komu budeme osobné údaje odovzdávať? 
Nahrávky (resp. v nich uvedené osobné údaje) môžu byť sprístupnené povereným pracovníkom Slovenskej konsolidačnej, a.s., ďalej štátnym dozorným orgánom, osobám, ktorým je nutné osobné údaje sprístupniť na základe a v súlade s ustanoveniami príslušných právnych predpisov a súčasne Administrátorovi aplikácie na zaznamenávanie hovorov.
Možnými príjemcami osobných údajov sú subjekty verejnej správy, súdy.
Osobné údaje dotknutých osôb Slovenskej konsolidačnej, a.s. nie sú predmetom prenosu do tretích krajín. 

Čo robiť, ak s nahrávaním hovorov nesúhlasíte?
Na skutočnosť, že hovor je na príslušnej linke call centra nahrávaný, budete vždy upozornení (oznámením, že hovor je nahrávaný).
Ak nechcete, aby vaše hovory s našou linkou call centra boli nahrávané, hovor ukončite a kontaktujte nás, prosím, iným spôsobom, napr. prostredníctvom e-mailu. 
Pokiaľ je právnym dôvodom spracovania osobných údajov oprávnený záujem Slovenskej konsolidačnej, a.s. (ide najmä o spracovanie údajov na účely ochrany práv a oprávnených záujmov oboch strán a zvyšovania kvality našich služieb), máte z dôvodov týkajúcich sa vašej konkrétnej situácie právo kedykoľvek vzniesť námietku proti takému spracovaniu osobných údajov. V takom prípade nebude Slovenská konsolidačná, a.s. osobné údaje získané telefonátom ďalej spracovávať, pokiaľ nebudú dané závažné oprávnené dôvody pre spracovanie, ktoré prevážia nad vašimi záujmami alebo právami a slobodami, alebo pokiaľ nebudú spracovávané z iného právneho titulu. Námietku proti spracovaniu môžete vzniesť prostredníctvom e-mailu osobne-údaje@konsolidacna.sk. V e-maile, prosím uveďte konkrétnu situáciu, ktorá vás vedie k záveru, že by Slovenská konsolidačná, a.s. nemala údaje spracovávať. Upozorňujeme, že aj vo vyššie uvedených prípadoch však bude niekedy prebiehať paralelné spracovanie osobných údajov aj na iné účely, ktoré budú odôvodňovať to, aby Slovenská konsolidačná, a.s. také údaje aj naďalej spracovával.
Slovenská konsolidačná, a.s. prehlasuje, že účelom spracovania vašich údajov nikdy nie je priamy marketing (zasielanie e-mailov, reklamné tel. hovory).

Aké sú vaše ďalšie práva v súvislosti so spracovaním osobných údajov?
Ako dotknutá osoba, t. j. osoba, o ktorej osobné údaje ide, máte v súvislosti so spracovaním osobných údajov na základe a za podmienok stanovených v Nariadení (EÚ) č. 2016/679 právo požadovať od Slovenskej konsolidačnej, a.s. prístup k osobným údajom, ktoré sa vás týkajú, právo na opravu osobných údajov, právo na ich výmaz a na obmedzenie ich spracovania, ako aj právo na prenositeľnosť vašich osobných údajov. V neposlednom rade máte právo podať sťažnosť na dozornom úrade (Úradu na ochranu osobných údajov). 
Uplatniť svoje práva môžete v sídle Slovenskej konsolidačnej, a.s. alebo prostredníctvom e-mailu osobne-údaje@konsolidacna.sk. Slovenská konsolidačná, a.s. vašu žiadosť vybaví najneskôr do 30 kalendárnych dní, ak nestanoví pre určité uplatnenie vašich práv Nariadenie (EÚ) č. 2016/679 lehotu špeciálnu; na predĺženie lehoty sa takisto použijú ustanovenia Nariadenia (EÚ) č. 2016/679. 
 
Toto poučenie bolo vydané dňa 01. júla 2026. 

